**APSTIPRINĀTS**

Rēzeknes novada domes

2014.gada 20.februāra sēdē

(protokols Nr.4, 118.§)

Ar grozījumiem

Rēzeknes novada domes

2016.gada 21.jūlija sēdē

(protokols Nr.16, 13.§)

**Rēzeknes novada pašvaldības Komunālo jautājumu komisijas**

**NOLIKUMS**

*Izdots pamatojoties uz likuma „Par pašvaldībām”*

*41.panta pirmās daļas 2.punktu un*

*Rēzeknes novada pašvaldības 2013.gada 4.jūlija*

*saistošo noteikumu Nr.1 „Rēzeknes novada pašvaldības nolikums”*

*12.1.10.apakšpunktu un 13.punktu*

**1. Vispārīgie jautājumi**

* 1. Rēzeknes novada pašvaldības komunālo jautājumu pakalpojumu tarifu projektu izvērtēšanas komisiju (turpmāk – Komisija) izveido un tās darba organizāciju nosaka Rēzeknes novada dome (turpmāk – Dome).
  2. Komisija savā darbībā ievēro Latvijas Republikā spēkā esošos normatīvos aktus, Domes lēmumus un šo nolikumu.
  3. Komisijas sastāvu apstiprina, kā arī izmaiņas tajā izdara ar Domes lēmumu.
  4. Komisijas locekļi par darbu komisijā saņem atlīdzību Domes noteiktajā kārtībā.

**2. Komisijas uzdevumi un tiesības**

* 1. Komisijas uzdevumi ir:
     1. izvērtēt Rēzeknes novada pašvaldības pagastu pārvalžu iesniegto siltumapgādes, ūdensapgādes un kanalizācijas pakalpojumu tarifu projektu ekonomisko un juridisko pamatojumu, izņemot pagasta pārvalžu teritorijas, kur attiecīgos pakalpojumus sniedz Rēzeknes novada pašvaldības kapitālsabiedrības;
     2. sniegt atzinumu Domei par Rēzeknes novada pašvaldības pagastu pārvalžu, sagatavotajiem siltumapgādes, ūdensapgādes, kanalizācijas pakalpojumu tarifu projektiem, ko pievieno iesniedzamajam projektam;
     3. savas kompetences ietvaros izskatīt un sagatavot atzinumus atbildes sniegšanai uz iedzīvotāju iesniegumiem, sūdzībām un priekšlikumiem par siltumapgādes, ūdensapgādes, kanalizācijas pakalpojumu tarifiem, saskaņā ar administratīvā procesa un iesniegumu likumiem.
  2. Komisijai savas kompetences ietvaros ir tiesības pieprasīt un saņemt jebkuru nepieciešamo informāciju no visām Rēzeknes novada pašvaldības iestādēm un kapitālsabiedrībām, kas sniedz pakalpojumus siltumapgādes, ūdensapgādes un kanalizācijas jomās.
  3. Komisijai ir tiesības uz sēdi uzaicināt attiecīgo nozaru speciālistus, kas piedalījās siltumapgādes, ūdensapgādes, kanalizācijas pakalpojumu tarifu projektu sagatavošanā.

**3. Komisijas darba organizācija**

* 1. Komisija tiek izveidota, reorganizēta un likvidēta ar Domes lēmumu.
  2. Komisijas locekļu sakaitu un sastāvu apstiprina Dome.

*(ar grozījumiem, kas izdarīti ar Rēzeknes novada domes 2016.gada 21.jūlija lēmumu, kas stājas spēkā 2016.gada 22.jūlijā)*

* 1. Komisijas priekšsēdētājs, bet viņa prombūtnes laikā Komisijas priekšsēdētāja vietnieks, kas sasauc un vada Komisijas sēdes, ir atbildīgs par komisijas uzdevumu un lēmumu izpildi, kā arī ir atbildīgs par atzinumu iesniegšanu Domei.

*(ar grozījumiem, kas izdarīti ar Rēzeknes novada domes 2016.gada 21.jūlija lēmumu, kas stājas spēkā 2016.gada 22.jūlijā)*

* 1. Komisijas sekretāra pienākumus pilda komisijas priekšsēdētāja nozīmēts Komisijas loceklis, kas protokolē Komisijas sēdes un kārto Komisijas sēžu lietvedību.
  2. Komisija ir tiesīga pieņemt lēmumus, ja Komisijas sēdē piedalās vairāk nekā puse balsstiesīgo Komisijas locekļu.
  3. Lēmumus Komisija pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.
  4. Komisijas pieņemtos lēmumus noformē protokola veidā. Protokolu paraksta Komisijas priekšsēdētājs, Komisijas priekšsēdētāja prombūtnes laikā – nozīmēts komisijas loceklis un Komisijas loceklis, kas pilda Komisijas sekretāra pienākumus.

Domes priekšsēdētājs M.Švarcs